Bunlardan birincisi, heç şübhəsiz ki, qaçqınların hüquqlarının pozulması ilə bağlı məsələ olmalıdır. Qaçqınların hüquqlarının qorunması işğalçı və yaxud dünya təşkilatları tərəfindən yox, ilk növbədə, heç şübhəsiz, siyasi hakimiyyətdə kimin olub-olmamasından asılı olmayaraq, Azərbaycan dövləti tərəfindən təmin edilməlidir. Keçən il çox təəssüf ki, növbəti dəfə olaraq, Azərbaycan dövləti, Azərbaycan hakimiyyəti qaçqınların ən ciddi hüququnu, onların qaçqın olmamaq, öz dədə-baba yurdlarında yaşamaq hüqu-qunu obyektiv və subyektiv səbəblər üzündən təmin edə bilməmişdir. Hər halda hesab edirəm ki, mütləq bu, qeyd olunmalıdır.